CONSILIUL LOCAL AL MUNICIPIULUI TIMIŞOARA   			      Aprobat,
Direcţia  de Asistenţă Socială Comunitară Timişoara				       PRIMAR 
Nr.3306/10.09.2014								NICOLAE ROBU



R E F E R A T
privind propunerea de participare  a Municipiului Timișoara la proiectul internațional ”Tineri în Europa – Un program de prevenire a consumului de droguri” și încheierea Acordului de parteneriat între Centrul Islandez pentru Cercetări și Analize Sociale - The Icelandic Centre for Social Research and Analysis (ICSRA) - Primăria Municipiului Timișoara și Direcția de Asistență Socială Comunitară a Municipiului Timișoara


	Prin adresa nr. 1098/17.03.2014 Direcția Generală de Asitență Socială a Municipiului București a adresat Primăriei Municipiului Timișoara invitația de a participa la Programul Tineri în Europa/Youth in Europe. Prin adresa Primăriei Municipiului Timișoara nr. CP2014-490/05.05.2014, Direcția Generală de Asistență Socială a Municipiului București a fost informată că orașul nostru este interesat să se alăture proiectului, cu implicarea Direcției de Asistență Socială Comunitară a Municipiului Timișoara, în calitate de compartiment de specialitate.  
Centrul Islandez pentru Cercetări și Analize Sociale - The Icelandic Centre for Social Research and Analysis (ICSRA) - a adresat, în data de 10 iulie 2014, Primăriei Municipiului Timișoara o invitație de a se alătura, împreună cu alte orașe din Europa, proiectului ”Tineri în Europa – Un program de prevenire a consumului de droguri”. Acest program internațional, care are la bază dovezi și informații fundamentate științific, a fost inițiat în anul 2006, pornind de la modelul islandez de prevenție primară și de atunci a fost implementat în cooperare cu mari orașe europene. Scopul său este acela de a contribui la scăderea consumului de substanțe în rândul tinerilor. Coordonarea la nivel european a proiectului este asigurată de Centrul Islandez pentru Cercetări și Analize Sociale- The Icelandic Centre for Social Research and Analysis (ICSRA). Principalul sponsor al programului este Grupul Actavis.  
Prin adresa numărul CP2014-490/24.07.2014, Primăria Municipiului Timișoara, prin reprezentantul său domnul primar Nicolae Robu, și-a manifestat acordul de a participa la proiectul ”Tineri în Europa – Un program de prevenire a consumului de droguri”. Se menționează că activitățile propuse în cadrul proiectului, pentru municipiul Timișoara, se vor desfășura prin implicarea unei echipe din cadrul Direcției de Asistență Socială Comunitară. Activitățile propuse a se desfășura în proiect, în municipiul Timișoara sunt următoarele: 
· Contactarea Inspectoratului Școlar Județean Timiș și încheierea unei convenții de parteneriat pentru a se permite accesul în școli a reprezentanților Direcției de Asistență Socială Comunitară și pentru a se da acordul pentru aplicarea chestionarelor conform metodologiei propuse în proiect;
· Contactarea directorilor liceelor din municipiu și a persoanelor de contact din licee;
· Preluarea a 3000 de chestionare, traduse în limba română, care vor fi distribuite și aplicate în liceele din Timișoara, elevilor în vârstă de 15-16 ani și suportarea costurilor de tipărire a chestionarelor și plicurilor (pentru a se asigura confidențialitatea informațiilor furnizate de către elevi);
· Colectarea chestionarelor aplicate și transmiterea lor la Rotterdam pentru a fi scanate optic printr-un program special, municipalitatea urmând să suporte cheluielile necesare cu transportul chestionarelor;
· Organizarea unei conferințe de diseminare a rezultatelor proiectului.
În vederea implementării proiectului în municipiul Timișoara se propune încheierea unui Acord de parteneriat între Centrul Islandez pentru Cercetări și Analize Sociale - The Icelandic Centre for Social Research and Analysis (ICSRA), Primăria Municipiului Timișoara și Direcția de Asistență Socială Comunitară a Municipiului Timișoara și aprobarea unui buget de cheltuieli în cuantum de                                                                                                                                      11.385 lei.
  
Luând în considerare cele menţionate, în conformitate cu prevederile art.36 alin (2), lit.d) şi  lit.e), alin. (6) lit. a) pct.2 şi alin (7), lit. a) și art. 45 alin.1 din Legea  nr. 215/2001 privind administraţia publică locală,   

PROPUNEM:

1. Aprobarea  participării  Municipiului Timișoara la proiectul internațional ”Tineri în Europa – Un program de prevenire a consumului de droguri” 
2. Aprobarea  încheierii Acordului de parteneriat între Centrul Islandez pentru Cercetări și Analize Sociale - The Icelandic Centre for Social Research and Analysis (ICSRA), Primăria Municipiului Timișoara și Direcția de Asistență Socială Comunitară a Municipiului Timișoara, conform anexei 1.
3. Aprobarea bugetului de cheltuieli în cuantum de 11.385 lei.

